มีอาการตกขาว ตอนประจำเดือนใกล้มา เป็นเมือกสีใส/สีขาว แต่มาในปริมาณที่มาก มาก่อนปจด.มาเป็นอาทิตย์เลยค่ะ แล้ววันนึงมีเมือกออกมา2ครั้งเลย แบบนี้ปกติไหมคะ
สวัสดีค่ะ อาการตกขาวดังกล่าวมานั้น หากเป็นเมือกใสสีขาวคล้ายแป้งเปียก ไม่คัน ไม่ทำให้ระคายเคืองในช่องคลอดเลยนั้น ก็อาจจะเป็นตกขาวธรรมดาที่ไม่ได้บ่งบอกว่าเป็นโรคอะไรค่ะแต่หากตกขาวออกมาเป็นจำนวนมาก วันละถึง 2 ครั้งนั้น อาจจะมีสาเหตุที่ผิดปกติเช่น เรื่องของการมีการติดเชื้อในช่องคลอดหรือปากมดลูก เช่นกลุ่มเชื้อรา เชื้อแบคทีเรีย หรือเชื้อโพรโทซัวได้ หรืออาจเกิดจากการระคายเคืองในช่องคลอดจากการสวนล้าง การใช้สารที่ก่อให้เกิดการระคายเคืองมาก เป็นต้นเบื้องต้นควรงดการมีเพศสัมพันธ์ ไม่สวนล้างช่องคลอด ยังไม่ซื้อยาเหน็บใดๆมาใช้เอง และควรไปพบแพทย์เพื่อตรวจเพิ่มเติม ถ้าตกขาวออกมาในปริมาณมากติดต่อกันเป็นสัปดาห์ดังกล่าวมา